Document ID: 32004D0521

RÅDETS AFGØRELSE
af 21. juni 2004
om ændring af afgørelse 2003/893/EF om handel med visse stålprodukter mellem Det Europæiske Fællesskab og Ukraine
(2004/521/EF)
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 133, og
ud fra følgende betragtninger:
(1)
Fra 1. maj 2004 har Den Europæiske Union følgende ti nye medlemsstater: Cypern, Estland, Letland, Litauen, Malta, Polen, Slovakiet, Slovenien, Den Tjekkiske Republik og Ungarn. Tiltrædelsesakten fra 2003 fastsætter i artikel 6, stk. 8, at de kvantitative restriktioner, som Fællesskabet anvender på import af stålprodukter, skal tilpasses på grundlag af de nye medlemsstaters import i de senere år.
(2)
Ved afgørelse 2003/893/EF (1) vedtog Rådet kvantitative lofter for indførsel til Fællesskabet af visse stålprodukter med oprindelse i Ukraine.
(3)
Da forhandlingerne med Ukraine om indgåelse af en bilateral stålaftale ikke er afsluttet, er det i henhold til artikel 6, stk. 8, tredje afsnit, i tiltrædelsesakten fra 2003 nødvendigt at fastsætte en forhøjelse af de nuværende kvantitative lofter for at sikre, at den traditionelle samhandel bevares efter Den Europæiske Unions udvidelse. Denne forhøjelse er baseret på gennemsnittet af medlemsstaternes import af de pågældende stålprodukter i løbet af 2000, 2001 og 2002, tilpasset pro rata temporis, da udvidelsen er trådt i kraft den 1. maj 2004, og yderligere tilpasset ved at anvende den samme reduktionsfaktor på 30 % som den, der allerede anvendes på de kvantitative lofter, der er vedtaget som følge af Ukraines hindringer for udførslen af jernholdigt skrot. Disse kvantitative lofter vil om fornødent yderligere blive ændret, når aftalen er indgået.
(4)
Derfor bør bilag II til afgørelse 2003/893/EF ændres -
TRUFFET FØLGENDE AFGØRELSE:
Artikel 1
Bilag II til afgørelse 2003/893/EF erstattes af teksten i bilaget til nærværende afgørelse.
Artikel 2
Denne afgørelse har virkning fra tredjedagen efter offentliggørelsen i Den Europæiske Unions Tidende.
Udfærdiget i Luxembourg, den 21. juni 2004.

Labels: 18
3
15
1